ઘુળેટીનો તહેવાર આવ્યો અને ગયો… પરંતુ જે કામણ પાથરે છે તે કેસુડૉ તો ખીલ્યોજ નહી.. કોઈ કહે છે કે કેસુડા ઉપર બેવડી ઋતુનો માર પડ્યો, કોઈ કહે છે કે આ તો ગ્લોબલવોર્મીંગની અસર થઈ. ખબર નથી શું હકીકત છે અને શું ગપગોળા?. પરંતુ એક વાત નિચ્ચિત છે કે વસંતઋતુ આગમન થયુ.. શરદઉત્સવ પણ આવ્યો.. પરંતુ હજી સુધી જંગલોમાં ન તો કેસુડૉ ખીલ્યો.. કે ન તેની મહેકતાથી વાતાવરણમાં માદકતા પથરાઈ.. કેટલાક વુક્ષો ઉપરતો હજી મોર પણ નથી મહાલ્યો.. પરિણામ એ આવ્યુ કે કેસુડાની સુંગધ, કેસુડાનાં રંગો વગરજ ધૂળેટી આવી અને ગઈ.. આમ તો આજનાં કેમિકલયુકત રંગોમાં રંગાયેલ અને ચાઈનીઝ પીચકારીઓથી હોળી રમતી પેઢીને વળી આ કેસુડૉ એટલે શું? અને તે ખીલે કે ન ખીલે તેનાંથી શું ફેર પડે??